BLF-uitlatings 'kom uit plek van pyn' | Netwerk24
Deur Werner Beukes 17 September 2019 12:55
Andile Mngxitama, BLF-leier, het Dinsdag in die gelykheidshof in Johannesburg gesê dat die uitlatings van lede van sy organisasie ná die dood van vier leerlinge in die brugtragedie by die Hoërskool Driehoek in Vanderbijlpark "vanuit 'n plek van pyn waarmee swart mense moet saamleef", kom.
"Dit was 'n spontane reaksie. Ons vier glad nie ander se dood nie. Maar as swart kinders in puttoilette val en sterf word daar nie 'n groot ophef gemaak nie. Die spontane reaksie deur die BLF-lede moet teen die agtergrond van ons geskiedenis en waar ons as 'n land vandaan kom, gesien word. Solidariteit gebruik hierdie tragedie om ons as 'n organisasie polities by te kom," het Mngxitama gesê.
Lees ook: Haatspraak-saak teen BLF voor gelyksheidshof
Adv. Dirk Groenewald, vir Solidariteit, het gesê dat die BLF nie agter enige vorm van historiese woede vir die uitlatings van hul lede kan skuil nie.
"Haatspraak is haatspraak. Die BLF sê hulle is in 'n stryd gewikkel met wit mense en dit is binne hierdie konteks dat hul uitlatings beoordeel moet word," het Groenewald gesê.
Meer oor: Solidariteit | Hoërskool Driehoek | Blf | Johannesburg | Haatspraak